《七月望日避地省坑存思庵留题时章林出白石可》
宋代·舒岳祥

去家无十里，过岭即他乡。
避地身三到，伤时泪数行。
高檐齐古树，新屋背斜阳。
我欲相邻住，青山志未偿。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。